stanford-oval/wikipedia huggingface dataset:
אורקסין
תפקוד > צריכת מזון

אורקסין מגביר את התשוקה למזון ויש לו מתאם עם תפקוד החומרים שמקדמים את ייצורו. הוכח שאורקסין מגדיל את גודל הארוחה על ידי דיכוי משוב מעכב לאחר האכלה. עם זאת, מחקרים מצביעים על כך שההשפעות המעוררות של אורקסין על האכלה עשויות להיות עקב עוררות כללית מבלי להגדיל בהכרח את צריכת המזון הכוללת.
ממצאי סקירה מצביעים על כך שהיפרגליקמיה המופיעה בעכברים עקב דיאטה עתירת שומן רגילה מובילה להפחתה באיתות על ידי קולטן אורקסין B, ושקולטני אורקסין עשויים להוות יעד טיפולי עתידי. לפטין הוא הורמון המיוצר על ידי תאי שומן ופועל כמדד פנימי לטווח ארוך למצב האנרגיה. גרלין הוא גורם לטווח קצר המופרש מהקיבה ממש לפני ארוחה צפויה, ומקדם מאוד צריכת מזון. הוכח כי תאים המייצרים אורקסין מעוכבים על ידי לפטין (דרך מסלול הקולטן ללפטין), אך מופעלים על ידי גרלין והיפוגליקמיה (גלוקוז מעכב את ייצור האורקסין). אורקסין, נכון לשנת 2007, נחשב לקשר חשוב בין חילוף החומרים לוויסות שינה. חוקרים סברו זמן רב שיש קשר כזה, בהתבסס על התצפית לפיה חוסר שינה ארוך טווח במכרסמים מגביר את צריכת המזון ואת חילוף החומרים, כלומר קטבוליזם, עם השלכות קטלניות על בסיס ארוך טווח. חוסר שינה מוביל לחוסר אנרגיה. על מנת לפצות על חוסר אנרגיה זה, אנשים רבים משתמשים במזונות עתירי פחמימות ושומן שעלולים להוביל לבריאות לקויה ולעלייה במשקל. רכיבים תזונתיים אחרים, חומצות אמינו, יכולים גם הם להפעיל נוירוני אורקסין, וכך לדכא את תגובת נוירוני אורקסין לגלוקוז, מה שגורם להפרת איזון האנרגיה שהאורקסין שומר עליו.
תפקוד > התמכרות

מחקר ראשוני מראה פוטנציאל לחוסמי אורקסין בטיפול בהתמכרות לקוקאין, אופיואידים ואלכוהול. לדוגמה, חולדות מעבדה שקיבלו תרופות המכוונות למערכת האורקסין איבדו עניין באלכוהול אף על פי שניתנה להם גישה חופשית בניסויים. עכברי פרא שטופלו במורפיום נמצאו בסיכון גבוה יותר לפתח התמכרות בהשוואה לעכברים שלא ייצרו אורקסין.
למחקרים על מעורבות אורקסין בהתמכרות לניקוטין היו תוצאות מעורבות. לדוגמה, חסימת הקולטן לאורקסין A עם אנטגוניסט האורקסין הסלקטיבי SB-334,867 הפחיתה את הניהול העצמי של ניקוטין בחולדות. מעשנים שאצלם נגרם נזק לאינסולה, אזור מוחי שמווסת את התשוקה ומכיל קולטני אורקסין A, איבדו את החשק לעשן. עם זאת, מחקרים אחרים בחולדות המשתמשות באנטגוניסט לקולטן האורקסין הכפול TCS 1102 לא מצאו השפעות דומות.
תפקוד > מטבוליזם של שומנים

הוכח של-Orexin-A ובקיצור OXA יש השפעה ישירה על היבט של חילוף החומרים השומניים. OXA ממריץ את ספיגת הגלוקוז באדיפוציטים 3T3-L1. ספיגת אנרגיה מוגברת מאוחסנת כשומנים (טריצילגליצרול). OXA מגביר לפיכך את הליפוגנזה – המרת חומצות שומן וגליצרול לשומן. הוא גם מעכב ליפוליזה (המסלול המטבולי דרכו הופכים טריגליצרידים שומניים בהידרוליזה לגליצרול וחומצות שומן חופשיות) וממריץ את הפרשת אדיפונקטין. ההשפעות הללו קורות לרוב דרך מסלול PI3K (קיצור של Phosphoinositide 3-kinases הנקראים גם phosphatidylinositol 3-kinases – אנזימים המעורבים בתפקודים תאיים כגון צמיחת תאים, התמיינות, תנועתיות, הישרדות וחילופי חומרים תוך תאיים, אשר בתורם מעורבים בסרטן). מעכב מסלול זה (LY294002) חוסם את השפעות OXA באדיפוציטים. הקשר בין OXA לחילוף חומרים שומנים נחקר כעת.
תפקוד > מצב רוח

רמות גבוהות של orexin-A נקשרו לאושר אצל נבדקים אנושיים, בעוד שרמות נמוכות נקשרו לעצב. הממצא מצביע על כך שהגברת רמות האורקסין-A יכולה להעלות את מצב הרוח בבני אדם, ולפיכך לטפל בדיכאון וכדומה. עלתה השערה שאורקסינים עשויים לסייע בפיתוח עמידות לתגובת לחץ, כי פעילותם בפלידום הגחון (Ventral pallidum) מפחיתה תסמיני דיכאון על ידי הפעלת נוירוני GABAergic באותו אתר.
אורקסין מעורב בהתמכרות ודיכאון, אך גם באנהדוניה והפרעות קשב וריכוז. תפקוד תקין של אורקסין הוכח כבעל מידה רבה של שליטה על התנהגויות שמונעות על ידי צורך לשרוד, כגון חיפוש מזון כאשר האורגניזם מורעב. כאשר האורקסין אינו מתפקד היטב, הוא פוגע ביכולתו של האורגניזם לחוש הנאה מפעולות בעלות מניע חזק.
נוירונים של אורקסין > נוירוטרנסמיטורים

נוירונים אורקסינרגיים הוכחו כרגישים לתשומות מקולטני גלוטמט מטבוטרופיים מקבוצה III, קולטן קנבינואיד 1 והטרודימרים לקולטן CB1–OX1, קולטני אדנוזין A1, קולטני מוסקרין 5M3, קולטני סרוטונין 5-HT1A, קולטני נוירופפטיד Y, קולטני כולציסטוקינין A, וקטכולאמינים, וכן לקולטני גרלין ולפטין. נוירונים אורקסינרגיים מווסתים שחרור של אצטילכולין, סרוטונין ונוראדרנלין.
נוירונים אורקסינרגיים מתחלקים לשתי קבוצות על סמך קישוריות ופונקציונליות. נוירונים אורקסינרגיים בקבוצת ההיפותלמוס הצידית קשורים לתפקודים הקשורים לתגמול, כגון העדפת מקום מותנה. נוירונים אלה מעירים באופן מועדף את אזור הטגמנטום הגחוני וקליפת המוח הקדם-מצחית הגחונית-אמצעית. הנוירונים באזור הטגמנטום הגחוני, בקליפת המוח הקדם-מצחית הגחונית-אמצעית ובקליפת גרעין האקומבנס מעורבים בהתמכרות וברגישות של נוירונים לסמים מעוררים כגון אמפטמינים. נוירונים מייצרי אורקסין באזורים אלה מעורבים בהתנהגות חיפושית כשהם מגורים באופן קיצוני על ידי אותות סביבתיים שיוצרים לחץ ומתח. נוירונים אלו מנוגדים לנוירוני ההיפותלמוס הצדדיים, הקבוצה הפריפורנית-דורסלית של נוירונים אורקסינרגיים שמעורבת בתפקודים הקשורים לעוררות ולתגובה אוטונומית. נוירונים אלה מקרינים באופן בין-היפותלמי, כמו גם לגזע המוח, שם שחרור האורקסין מווסת תהליכים אוטונומיים שונים.
תפקוד לקוי של מערכת האורקסין

תפקוד לקוי של מערכת האורקסין/היפוקרטין עשוי להיות קשור למגוון הפרעות ומצבים רפואיים.
תפקוד לקוי של מערכת האורקסין > תסמונת הלב השבור

תפקוד לקוי של מערכת האורקסין/היפוקרטין הוצע כמודל פתופיזיולוגי של תסמונת הלב השבור – תסמונת כשל חריף.
תפקוד לקוי של מערכת האורקסין > ESSENCE

ESSENCE (ראשי תיבות של "תסמינים מוקדמים של [בדיקות המעידות על] בעיות עצביות התפתחותיות" – Early Symptomatic Syndromes Eliciting Neuro-developmental Clinical Examinations) הוא מונח גג המכסה מגוון רחב של הפרעות וקשיים נוירו-התפתחותיים (ADHD, הפרעת קואורדינציה התפתחותית, הפרעת הספקטרום האוטיסטי) כמו גם מצבים הקשורים ל-ESSENCE (תסמונות התנהגותיות ותסמונות נוירולוגיות מסוימות) והפרעות נפשיות קשות בילדות. תפקוד לקוי של מערכת אורקסין/היפוקרטין עשוי להיות קשור לתסמינים רבים של ESSENCE.
שימושים קליניים

מערכת האורקסין/היפוקרטין היא המטרה של התרופה סובורקסנט (Suvorexant) לנדודי שינה (Belsomra), הפועלת על ידי חסימת שני קולטני האורקסין. סובורקסנט עבר שלושה ניסויים שלב III ואושר בשנת 2014 על ידי מנהל המזון והתרופות האמריקאי (FDA) לאחר שנדחה האישור שנה קודם לכן. האנטגוניסטים האחרים לאורקסין שאושרו על ידי ה-FDA הם למבורקסנט (lemborexant – Dayvigo) ודארידורקסנט (Quviviq).
בשנת 2016, מרכז מדעי הבריאות של אוניברסיטת טקסס (University of Texas System) רשם ניסוי קליני לשימוש בסובורקסנט לאנשים עם תלות בקוקאין. הניסוי מודד תגובתיות, חרדה ומתח.
בשנת 2022 אישרה הסוכנות האירופית לתרופות את השימוש בדארידורקסנט (Quviviq) לטיפול בהפרעות התחלת שינה והמשכה.
שימושים קליניים > שימושים פוטנציאליים אחרים

אורקסין תוך-נאלי מסוגל להגביר את הקוגניציה אצל פרימטים, במיוחד במצבים של חוסר שינה, מה שעשוי לספק הזדמנות לטיפול בישנוניות מוגזמת בשעות היום.
מחקר דיווח שהשתלה של נוירוני אורקסין לתוך התצורה הרשתית הפונטינית (pontine reticular nucleus) בחולדות אפשרית, מה שמעיד על אפשרות לפיתוח אסטרטגיות טיפוליות חלופיות בנוסף להתערבויות תרופתיות לטיפול בנרקולפסיה.
ייתכן שלטיפול באורקסין יש פוטנציאל בלמידה ובסיוע במניעת מחלות כגון דמנציה והפרעות אחרות הפוגעות בקוגניציה.
אבולוציה

ארכיטקטורת האקסון של אורקסין היא שמורה אבולוציונית בכל בעלי החוליות.
אלן צ'אסטנט

אלן מייקל צ'אסטנט (באנגלית: Allen Michael Chastanet II; נולד בשנת 1961) הוא פוליטיקאי ואיש עסקים אשר כיהן בין השנים 2016–2021 כראש ממשלת סנט לוסיה.
בשנים 2006–2011 כיהן צ'אסטנט כשר התיירות. בשנת 2011 ניסה צ'אסטנט להתמודד לפרלמנט ללא הצלחה. בשנת 2013 נבחר להנהיג את מפלגת הפועלים שהובילה את האופוזיציה. בשנת 2016 נבחר לראשות הממשלה והושבע לתפקידו ב-7 ביוני. סיים את תפקידו ב-28 ביולי 2021, לאחר שהפסיד לפיליפ פייר בבחירות הכלליות לראשות ממשלת סנט לוסיה.
אנדריי הובורוב

אנדריי אנדריוביץ' הובורוב (באוקראינית: Андрій Андрійович Говоров; נולד ב-10 באפריל 1992) הוא שחיין אוקראיני, שיאן העולם הנוכחי (2018), אלוף אירופה (לונדון 2016), בעל מדליית ארד מאליפות העולם (בודפשט 2017) ואלוף האוניברסיאדה (טאיפיי 2017) במשחה ל-50 מטר פרפר.
ביוגרפיה

הובורוב נולד וגדל בסבסטופול. מתאמן בהדרכתו של ארילסון סילבה מברזיל.
ביוגרפיה > 2011

באליפות העולם שנערכה בשאנגחאי, סין בסוף יולי 2011 סיים הובורוב במקום שמיני במשחה ל-50 מטר פרפר בתוצאה של 23.64 שניות. בשלב חצי הגמר הוא קבע את התוצאה החמישית בטיבה בשלב זה, 23.39 שניות ובמקום 22 במשחה ל-50 מטר חופשי בתוצאה של 22.51 שניות
ביוגרפיה > 2012

באליפות אירופה שנערכה בדברצן, הונגריה בסוף מאי 2012 זכה הובורוב במדליית ארד במשחה ל-50 מטר חופשי בתוצאה של 22.18 שניות, אחרי פרד בוסקה מצרפת (21.80 שניות) וסטפן ניסטרנד משוודיה (22.04 שניות). נוסף לכך, הוא סיים במקום חמישי במשחה ל-50 מטר פרפר בתוצאה של 23.53 שניות. בשלב חצי הגמר הוא קבע את התוצאה השנייה בטיבה בשלב זה, 23.43 שניות.
באולימפיאדת לונדון (2012) הוא סיים במקום 14 במשחה ל-50 מטר חופשי בתוצאה של 22.12 שניות. בשלב המוקדמות הוא קבע את התוצאה השביעית בטיבה בשלב זה, 22.09 שניות.
ביוגרפיה > 2013

באליפות העולם שנערכה בברצלונה, ספרד בתחילת אוגוסט 2013 סיים הובורוב במקום חמישי במשחה ל-50 מטר פרפר בתוצאה של 23.22 שניות. בשלב חצי הגמר הוא קבע שיא לאומי חדש של 22.97 שניות ועלה מהמקום החמישי. נוסף לכך, הוא סיים במקום 12 במשחה ל-50 מטר חופשי בתוצאה של 21.96 שניות. בשלב המוקדמות הוא קבע שיא לאומי חדש של 21.80 שניות ועלה מהמקום השלישי.
ביוגרפיה > 2014

באליפות אירופה שנערכה בברלין, גרמניה בסוף אוגוסט 2014 זכה הובורוב במדליית ארד במשחה ל-50 מטר פרפר ביחד עם בן פראוד מבריטניה בתוצאה של 23.21 שניות, אחרי פלורן מנודו מצרפת ויוהאן טסורקין מבלארוס שקבעו תוצאה של 23.00 שניות. בשלב המוקדמות הוא קבע שיא אליפות חדש של 22.87 שניות. נוסף לכך, הוא סיים במקום שמיני במשחה ל-50 מטר חופשי בתוצאה של 22.14 שניות. בשלב חצי הגמר הוא קבע את התוצאה הרביעית בטיבה בשלב זה, 22.02 שניות.
ביוגרפיה > 2015

באליפות העולם שנערכה בקאזאן, רוסיה בתחילת אוגוסט 2015 סיים הובורוב פעמיים במקום חמישי, במשחה ל-50 מטר חופשי בתוצאה של 21.86 שניות ובמשחה ל-50 מטר פרפר בתוצאה של 23.18 שניות. בשלב חצי הגמר הוא קבע תוצאה 23.15 שניות. נוסף לכך, הוא סיים במקום 36 במשחה ל-100 מטר חופשי בתוצאה של 49.81 שניות.
ביוגרפיה > 2016 > אלוף אירופה

באליפות אירופה שנערכה בלונדון, בריטניה בסוף מאי 2016 זכה הובורוב בשתי מדליות, זהב וכסף. מדליית זהב, במשחה ל-50 מטר פרפר בתוצאה של 22.92 שניות, לפני לאסלו צ'ה מהונגריה (23.31 שניות) ובן פראוד (23.34 שניות). בשלב חצי הגמר הוא קבע תוצאה של 22.73 שניות. מדליית כסף, במשחה ל-50 מטר חופשי בתוצאה של 21.79 שניות, אחרי פלורן מנודו מצרפת (21.73 שניות) ולפני בן פראוד (21.85 שניות).
באולימפיאדת ריו דה ז'ניירו (2016) הוא סיים במקום חמישי במשחה ל-50 מטר חופשי בתוצאה של 21.74 שניות. בשלב המוקדמות הוא קבע את התוצאה המהירה בשלב זה, 21.49 שניות ובשלב חצי הגמר הוא קבע את התוצאה השנייה בטיבה בשלב זה, 21.46 שניות.
ביוגרפיה > 2017 > מדליית ארד באליפות העולם

באליפות העולם שנערכה בבודפשט, הונגריה בסוף יולי 2017 זכה הובורוב במדליית ארד במשחה ל-50 מטר פרפר בתוצאה של 22.84 שניות, אחרי בן פראוד (22.75 שניות) וניקולס סנטוס מברזיל (22.79 שניות) לפני קיילב דרסל מארצות הברית (22.89 שניות). בשלב חצי הגמר הוא קבע תוצאה של 22.77 שניות.
ביוגרפיה > 2018 > שיאן עולם

בחודשים מאי, ויוני 2018 התאמן הובורוב בבריכה הלאומית שבמכון וינגייט. בתחרות שנערכה במונטה קרלו, מונקו ב-17 ביוני הוא קבע במשחה ל-50 מטר פרפר שיא לאומי חדש של 22.53 שניות, עשירית משיא העולם. שבועיים לאחר מכן, בתחרות שנערכה ברומא איטליה ב-1 ביולי הוא קבע במשחה ל-50 מטר פרפר שיא עולם חדש של 22.27 שניות, שיפור משמעותי לשיא העולם הוותיק הקודם בן ה-9 שנים, מתקופת "חליפות השחייה" שהיה שייך לרפאל מוניוס מספרד (22.43 שניות).
שיאים אישיים > בריכה אולימפית

50 מטר חופשי: 21.46 שניות (2016), שיא אוקראינה
100 מטר חופשי: 49.12 שניות (2016)
50 מטר פרפר: 22.27 שניות (2018), שיא עולם
100 מטר פרפר: 52.55 שניות (2018)
שיאים אישיים > בריכת 25 מטר

50 מטר חופשי: 20.96 שניות (2016), שיא אוקראינה
100 מטר חופשי: 47.58 שניות (2009)
50 מטר פרפר: 22.29 שניות (2016), שיא אוקראינה
100 מטר פרפר: 51.85 שניות (2014)
אלכסיס לויזון

| --- | --- |
אין תמונה חופשית
 לידה:  9 בספטמבר 1989 (בן 35) נים, צרפת 
 מדינה:  צרפת צרפת
 פרופיל ב-IMDb
 
אלכסיס לויזון (בצרפתית: Alexis Loizon; נולד ב-9 בספטמבר 1989) הוא שחקן צרפתי.
ביוגרפיה

לויזון נולד בנים שבדרום צרפת.
ב-2013 גילם את גסטון בהפקה הצרפתית של המחזמר היפה והחיה.
ב-2016 גילם את רומיאו במחזמר המבוסס על רומיאו ויוליה שהוצג בטאיוואן ובסין, בשנה זו היה מועמד להשתתפות בגרסה הצרפתית של "רוקדים עם כוכבים".
ב-2017 שיחק בסרט היפה והחיה כאחד מאנשיו של גסטון, בשנה זו גם שיחק את דני זוקו במחזמר גריז שהועלה בפריז.
ב-2019 שיחק בתפקיד קבוע באופרת הסבון "Demain nous appartient" המשודרת בTF1.
אנדריס ברזינש (1951)

ערך זה עוסק בפוליטיקאי לטבי יליד 1951, ראש ממשלת לטביה בשנים 2002-2000. אם התכוונתם לפוליטיקאי ואיש עסקים לטבי, נשיא לטביה החל משנת 2011, ראו .
אנדריס ברזינש (בלטבית: Andris Bērziņš; נולד ב-4 באוגוסט 1951 בריגה) הוא פוליטיקאי לטבי, כיהן כראש ממשלת לטביה בין 5 במאי 2000 ל-7 בנובמבר 2002. ברזניש הוא חבר במפלגת "הדרך הלטבית".
לאחר סיום בית הספר בעיירה ליד ריגה, אנדריס ברזינש למד היסטוריה באוניברסיטת לטביה ועם סיומה החל לעבוד כמורה להיסטוריה. לאחר מספר שנים הוא עבר לעבודה ניהולית במסודות השלטון.
בעבר שימש כשר העבודה (1994-1993), כסגן ראש הממשלה ושר הרווחה (1995-1994) וראש עיריית ריגה בשנים 2000-1997.
ברזינש הוא חבר לשם כבוד של הקרן הבינלאומית "ראול ולנברג".
אנתוני מוריס

אנתוני מוריס (נולד ב-29 באפריל 1990) הוא כדורגלן לוקסמבורגי ממוצא בלגי המשחק בעמדת השוער בקבוצת רויאל אוניון סן-ז'ילואז מליגת העל הבלגית ובנבחרת לוקסמבורג.
קריירת מועדונים

מוריס היה השוער השלישי במועדון סטנדרד לייז' לעונת 2008–2009.
בינואר 2014, הושאל מוריס למועדון הבלגי סינט טרוידן.
ב-1 בפברואר 2014, ערך מוריס את הופעת הבכורה שלו במועדון בתיקו 1-1 ביתי מול רואסלייר, כשעלה כמחליף בדקה ה-79.
בתחילת 2015, מוריס חתם במכלן. הוא ערך את הופעת הבכורה שלו בליגה במועדון ב-5 באפריל 2015, כשנכנס כמחליף בדקה ה-88 בניצחון 4 - 1 נגד ואסלנד-בוורן.
ב-25 באפריל 2015, במשחקו השלישי במועדון, סבל מוריס מקרע ברצועה הצולבת בברך שמאל, ובכך סיים את עונתו הראשונה במועדון בטרם עת.
ב-19 ביולי 2018, חתם מוריס במועדון וירטון מהליגה השלישית בבלגיה בהעברה חופשית.
ב-30 ביולי 2020, חתם מוריס על חוזה לשלוש שנים ברויאל אוניון סן-ז'ילואז מליגת המשנה בבלגיה דאז.
באותה העונה הפך מוריס לחלק משמעותי במועדון ואף עלה איתם בעונתו הראשונה לליגת העל הבלגית, כשרשם 26 הופעות מתוכן שמר על 10 שערים נקיים.
נבחרת לאומית

בצעירותו שיחק אנתוני בנבחרות הצעירות של בלגיה. בסוף 2013, הודיע שהוא מוכן לשחק בנבחרת לוקסמבורג מפני שמוצא אביו מלוקסמבורג.
בפברואר 2014, אנתוני מוריס זומן לראשונה לנבחרת לוקסמבורג.
ב-26 במאי 2014, רשם מוריס את הופעת הבכורה של בנבחרת בהפסד 5-1 לנבחרת בלגיה, ואף בישל את השער היחידי של לוקסמבורג באותו המשחק.
תארים

ליגת המשנה בבלגיה: 2020/2021
הגביע הבלגי: 2023/2024
ליגת העל הבלגית: 2008/2009
הערות שוליים

↑  תקציר המשחק, באתר SOCCERWAY, ‏5 באפריל 2015
↑  ‘Dit wordt vooral in het kopje een zware beproeving’, GVA, ‏28 באפריל 2015
↑  OFFICIEEL: Eén dag na zijn contractontbinding bij KV Mechelen heeft doelman Moris een nieuwe club, voetbalkrant, ‏19 ביולי 2018
↑  הכרזה על חתימתו של מוריס, באתר אינסטגרם, ‏30 ביולי 2020
↑  תקציר המשחק בין בלגיה ללוקסמבורג, באתר TRANSFERMARKT, ‏26 במאי 2014
אליפות גרמניה בכדורגל 1948

| --- | --- |
 תקופת התחרות:  18 ביולי 1948 – 8 באוגוסט 1948 (22 ימים)
 מספר משתתפות:  9
 הזוכה:  נירנברג
 מספר משחקים:  7 
 → 19441949 ←
 
אליפות גרמניה בכדורגל 1948 הייתה העונה ה-38 של התחרות והראשונה לאחר מלחמת העולם השנייה. זה היה השלב האחרון של עונת 1947/1948 בכדורגל הגרמני.
התחרות הסתיימה בניצחון של נירנברג וזאת בפעם השביעית בתולדות המועדון. לפ.צ. קייזרסלאוטרן זו הייתה ההופעה הראשונה במשחק הגמר לאחר שנת 1903.
ארגון האליפות

התחרות כללה 8 קבוצות שהעפילו מליגות אזוריות:
אוברליגה בשטח הכיבוש הבריטי – המבורג, פ.צ. סנט פאולי
אוברליגה בשטח הכיבוש הסובייטי – פלניץ
אוברליגה ברלין – אוניון ברלין
אוברליגה בשטח הכיבוש הצרפתי – פ.צ. קייזרסלאוטרן, פ.צ.נויינדורף
אוברליגה בשטח הכיבוש האמריקאי – נירנברג, מינכן 1860
המשחקים נערכו בשיטת נוק-אאוט.
זו הייתה התחרות היחידה שבסופה לא הוענק פרס – הפרס שהיה מוענק לפני מלחמת העולם השנייה נעלם והכנת הפרס החדש לא הושלמה במועד.
מהלך התחרות

קבוצה משטח הכיבוש הסובייטי לא קיבלה אישור מהשלטונות להתייצב למשחק שהיה אמור להיערך בשטוטגרט.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר  | רבע הגמר  | רבע הגמר  |  |  | חצי הגמר  | חצי הגמר  | חצי הגמר  |  |  | משחק הגמר  | משחק הגמר  | משחק הגמר  |  |  |
|   |   |   |   |   |   |   |   |   |   |   |   |   |   |  |  |
 : 
|   |  |  פלניץ | {{{RD1-score1}}} |   |  |  |  |  |  |  |  |  |  |  |  |
|   |  |  נירנברג | {{{RD1-score2}}} |   |   | ריין-נקאר סטדיון, מנהיים | ריין-נקאר סטדיון, מנהיים | ריין-נקאר סטדיון, מנהיים | ריין-נקאר סטדיון, מנהיים | ריין-נקאר סטדיון, מנהיים |  |  |  |  |  |
|   |   |   |   |   |   |  |  נירנברג | 3 |   |  |  |  |  |  |  |
| האצטדיון האולימפי של ברלין, ברלין | האצטדיון האולימפי של ברלין, ברלין | האצטדיון האולימפי של ברלין, ברלין | האצטדיון האולימפי של ברלין, ברלין |   |   |  |  פ.צ. סנט פאולי | 2 |   |  |  |  |  |  |  |
|   |  |  אוניון ברלין | 1 |   |  |  |  |  |   |  |  |  |  |  |  |
|   |  |  פ.צ. סנט פאולי | 7 |   |   |   |   |   |   |   | אצטדיון ריין אנרגי, קלן | אצטדיון ריין אנרגי, קלן | אצטדיון ריין אנרגי, קלן | אצטדיון ריין אנרגי, קלן | אצטדיון ריין אנרגי, קלן |
|   |   |   |   |   |   |   |   |   |   |   |  |  נירנברג | 2 |  |  |
|   | וורמטיה סטדיון, וורמס | וורמטיה סטדיון, וורמס | וורמטיה סטדיון, וורמס | וורמטיה סטדיון, וורמס | וורמטיה סטדיון, וורמס |   |   |   |   |   |  |  פ.צ. קייזרסלאוטרן | 1 |  |  |
|   |  |  מינכן 1860 | 1 |   |  |  |  |  |   |  |  |  |  |  |  |
|   |  |  פ.צ. קייזרסלאוטרן | 5 |   |   | סטדיון אם זו, וופרטל | סטדיון אם זו, וופרטל | סטדיון אם זו, וופרטל | סטדיון אם זו, וופרטל | סטדיון אם זו, וופרטל |  |  |  |  |  |
|   |   |   |   |   |   |  |  פ.צ. קייזרסלאוטרן | 5 |   |  |  |  |  |  |  |
| רוטה ארדה סטדיון, דורטמונד | רוטה ארדה סטדיון, דורטמונד | רוטה ארדה סטדיון, דורטמונד | רוטה ארדה סטדיון, דורטמונד |   |   |  |  פ.צ.נוינדורף | 1 |   |  |  |  |  |  |  |
|   |  |  המבורג | 1 |   |  |  |  |  |  |  |  |  |  |  |  |
|   |  |  פ.צ.נוינדורף | 2 |   |  |  |  |  |  |  |  |  |  |  |  |
↑  לא התייצבה למשחק בהיעדר אישור מהשלטונות הסובייטים
↑  לאחר הערכה. לאחר 90 דקות של המשחק התוצאה הייתה 2:2
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 8 באוגוסט 1948 | נירנברג | 2 - 1 | פ.צ. קייזרסלאוטרן | אצטדיון ריין אנרגי, קלן צופים: 75,000 שיפוט: בורמייסטר |
| 8 באוגוסט 1948 | קונרד וינטרשטיין  10'  האנס פושל  25' | (סיקור) | האנס אובליין  62' (שער עצמי) | אצטדיון ריין אנרגי, קלן צופים: 75,000 שיפוט: בורמייסטר |
כדורגלנים מצטיינים

מספר כדורגלנים כבשו 3 שערים במהלך התחרות:
ורנר בסלר, פ.צ. קייזרסלאוטרן
אוטמר ואלטר, פ.צ. קייזרסלאוטרן
היינריך שפר, פ.צ. סנט פאולי
פריץ מחט, פ.צ. סנט פאולי
אלכסי לאלאס

פנאיוטיס אלכסנדר "אלכסי" לאלאס (באנגלית: Panayotis Alexander "Alexi" Lalas; נולד ב-1 ביוני 1970) הוא כדורגלן עבר אמריקאי, ששיחק בעמדת הבלם.
לאלאס, בוגר קבוצת הכדורגל של אוניברסיטת ראטגרס, החל את הקריירה המקצועית שלו כאמריקאי הראשון בסרייה א', במדיה של פדובה. הוא היה משחקניה הבולטים של ליגת ה-MLS בשנותיה הראשונות, במדיהן של ארבע קבוצות שונות, כאשר זכה להישגים קבוצתיים מרשימים עם קבוצת לוס אנג'לס גלאקסי, ובהן זכייה בגביע האלופות של CONCACAF, גביע ה-MLS, גביע ארצות הברית הפתוח ומגן האוהדים, וכן בתארים אישיים כשזכה כדורגלן השנה בארצות הברית לשנת 1995 ונכלל בהרכב העונה ב-MLS לשנת 2002.
לאלאס שיחק בקרוב למאה משחקים במדי נבחרת ארצות הברית. הוא נכלל בסגל הנבחרת לשתי אולימפיאדות, שני טורנירי מונדיאל, שני טורנירי קופה אמריקה ושלושה טורנירי גביע הזהב, וכבש בסך הכול תשעה שערים במדי הנבחרת.
לאחר פרישתו שימש כמנהל מקצועי בארבע קבוצות שונות ב-MLS, ובהמשך כפרשן כדורגל. במקביל לקריירה הספורטיבית, מנהל לאלאס גם קריירה מוזיקלית, ואף הוציא מספר אלבומי סולו לאורך השנים.
קריירת משחק > תחילת הקריירה

לאלאס החל את קריירת המשחק בקבוצת הכדורגל של אוניברסיטת ראטגרס בשנת 1988, כשהיה בן 18. בארבע עונות במדי הקבוצה העפיל עמה לאלאס לפיינל פור המכללות ב-1989, ולגמר המכללות שנה לאחר מכן, שם הפסידה ל-UCLA בדו-קרב בעיטות עונשין. לאלאס הצטיין בתקופתו בקבוצה, ובשנת 1991 אף זכה בפרס הרמן לשחקן העונה במכללות, ונכלל בנבחרת העונה של כדורגל המכללות, לצד שחקנים אמריקאים בכירים בתחילת דרכם כגון בראד פרידל וקלאודיו ריינה. במקביל, שיחק בתקופה זו גם הוקי קרח במסגרת הקבוצה האוניברסיטאית, אותה הוביל בטבלת המבקיעים בשנת 1989.
לאחר הצטיינותו בשנת 1991, עזב לאלאס את האוניברסיטה על מנת להתמקד בכדורגל בינלאומי במסגרת נבחרת ארצות הברית, במדיה עשה את צעדיו הראשונים באותה השנה. שנה לאחר מכן השתתף בטורניר הכדורגל באולימפיאדת ברצלונה. בתום הטורניר האולימפי, התאמן לאלאס תחת שחקנה לשעבר של ארסנל האנגלית, בוב מקנאב, בקליפורניה. בחורף 1992 הובילו האימונים תחת מקנאב למבחנים במועדון האנגלי, שלא צלחו לכדי החתמה. הוא שב לביתו בדטרויט, ולאחר כחודש זומן על ידי בורה מילוטינוביץ', מאמן הנבחרת, למבחנים עבור הנבחרת הבוגרת.
קריירת משחק > פדובה

לאחר טורניר מונדיאל 1994, בו היה ממצטייני נבחרתו, החל למעשה לאלאס את קריירת הבוגרים שלו כשחתם בפדובה לקראת עונת 1994/1995 בסרייה א'. לאלאס, שהיה לאמריקאי הראשון בליגה האיטלקית, פתח בהרכב בכל משחקי הליגה למעט אחד, ובכולם שיחק תשעים דקות. הוא אף כבש שני שערי ליגה באותה העונה, כאשר את שער הבכורה שלו כבש בניצחונה המפתיע של פדובה, 2-0 על מילאן במסגרת המחזור השישי. פדובה סיימה את העונה במקום ה-14 בטבלה, ונשארה בליגה רק בזכות ניצחון על גנואה, שסיימה עם מאזן נקודות זהה לפדובה, בדו-קרב פנדלים במשחק המבחן.
ב-25 ביוני 1995, הוחתם לאלאס על ידי ליגת ה-MLS, כדי לשחק באחד מהמועדונים בליגה האמריקאית החדשה. הקשיים בפתיחת הליגה הביאו לעיכוב במועד פתיחתה, ולאלאס הושאל בחזרה לפדובה כדי לשמור על כושר משחק. הוא הוסיף 11 הופעות ליגה בחציה הראשון של עונת 1995/1996, בטרם שב לארצות הברית לקראת פתיחת הליגה. היכולת הגבוהה שהפגין, בקבוצה ובנבחרת, זיכתה אותו בתואר כדורגלן השנה בארצות הברית לשנת 1995, וכן בפרס הונדה לשחקן השנה בנבחרת.
קריירת משחק > MLS

עוד בטרם הדראפט שנערך בפברואר 1996, הציבה הליגה שחקנים בכירים בכל קבוצה מקבוצות הליגה. לאלאס הוצב בניו אינגלנד רבולושן. בעונת 1996 רשם לאלאס 25 הופעות ליגה וכבש שער בודד, אך קבוצתו כשלה להעפיל לפלייאוף כשסיימה חמישית ואחרונה במחוז מזרח. עונה לאחר מכן שוב היה משחקני המפתח של קבוצתו עם שלושים הופעות ושני שערים בעונה הסדירה, שסייעו לקבוצתו להעפיל לחצי גמר מחוז מזרח. לאלאס פתח בהרכב בשני משחקי חצי הגמר, בהם הפסידה קבוצתו פעמיים לדי. סי. יונייטד (בסדרת הטוב משלוש) והודחה.
לאחר כחודש הושאל לאלאס לאמלק האקוודורית לתקופה קצרה, וכששב, הועבר בטרייד למטרוסטארס מניו יורק. הוא שיחק בקבוצה במשך עונה אחת, בה רשם 25 הופעות ליגה ושני שערים בעונה הסדירה, בה סיימה קבוצתו שלישית במחוז מזרח והעפילה לחצי גמר המחוזי. לאלאס פתח בצמד ההפסדים לקולומבוס קרו שסיימו את דרכה של קבוצתו בפלייאוף.
לאחר עונה בלבד, הועבר לאלאס בטרייד לקנזס סיטי וויזרדס. הוא שיחק בקבוצה בעונת 1999, בה סיימה אחרונה במחוז מערב, עם שמונה ניצחונות בלבד ב-32 משחקים. לאלאס כבש ארבעה שערים בשלושים הופעות במדי הקבוצה. כמו כן, השתתף באותה העונה בפעם הרביעית ברציפות במשחק האולסטאר של ה-MLS, ולמעשה השתתף עד לאותה העונה בכל משחקי האולסטאר של הליגה. ב-10 באוקטובר 1999, לאחר תום העונה, הודיע לאלאס על פרישה ממשחק פעיל בגיל 29 בלבד.
בינואר 2001, לאחר כ-15 חודשים, שב לאלאס מפרישתו וחתם בלוס אנג'לס גלאקסי. לאחר מספר ימים כבר שותף במשחקי גביע CONCACAF לאלופות 2000 שנערכו בלוס אנג'לס, ונמשכו כחמישה ימים. הוא העפיל עם קבוצתו לגמר הטורניר, שם פתח בהרכב בניצחון 2–3 על אולימפיה מהונדורס, וזכה עמה בתואר. בנוסף, כבר בעונה הראשונה שלו העפיל עם קבוצתו לגמר הפלייאוף (גביע ה-MLS), שם לא שותף בהפסד 1–2 לסן חוזה ארת'קווייקס. את העונה סיים עם שני שערים ב-11 הופעות בעונה הסדירה, ועוד חמש הופעות בפלייאוף. במהלך העונה זכה בתואר נוסף עם קבוצתו, גביע ארצות הברית הפתוח, בו זכתה הקבוצה עם ניצחון 1–2 בגמר על ניו אינגלנד רבולושן. במשחק הגמר עלה לאלאס כמחליף עם פתיחת ההארכה, שהסתיימה דקה מאוחר יותר, כאשר לוס אנג'לס כבשה את שער הזהב שהעניק לה את הזכייה בגביע.
בעונת 2002 המשיכו לאלאס והגלאקסי להצליח ולזכות בתארים. לאלאס היה שחקן מפתח בחלק האחורי של הקבוצה, עם 26 הופעות בהרכב מתוך 28 משחקי הליגה הסדירה, בהם כבש ארבעה שערים וסייע לקבוצתו לזכות במגן האוהדים, הניתן לקבוצה עם מאזן הליגה הטוב ביותר בעונה הסדירה. לאלאס שותף בחמישה משחקים במהלך הפלייאוף, ופתח בהרכב בגמר הפלייאוף (גביע ה-MLS), בו ניצחה לוס אנג'לס 0–1 את ניו אינגלנד, משער זהב בדקה ה-113. בכך, זכה לאלאס באליפות הראשונה בקריירת המשחק שלו. יכולתו הגבוהה במהלך העונה זיכתה אותו, בפעם היחידה בקריירה, במקום בהרכב העונה ב-MLS, וכן בהופעה חמישית ואחרונה בקריירה במשחק האולסטאר.
עונה לאחר מכן, בעונת 2003, התקשתה הקבוצה לשחזר את ההצלחה והצליחה להשתחל מהמקום הרביעי במחוז מערב לפלייאוף, שם הודחה כבר בסיבוב הראשון על ידי סן חוזה. לאלאס ערך 22 הופעות ליגה באותה העונה, ולא שותף בצמד ההפסדים בפלייאוף. כחודשיים לאחר תום העונה, הודיע על פרישה סופית ממשחק פעיל בגיל 33.